ตราครุฑตราครุฑกฎกระทรวง(พ.ศ.2517)ออกตามความในพระราชบัญญัติเครื่องแบบทหารพุทธศักราช2477 ว่าด้วยเครื่องแบบทหารบกฉบับที่48----------อาศัยอำนาจตามความในมาตรา 5 แห่งพระราชบัญญัติเครื่องแบบทหาร พุทธศักราช2477 ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่ 4)พ.ศ. 2514 และมาตรา 7 แห่งพระราชบัญญัติเครื่องแบบทหาร พุทธศักราช 2477รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ 1 ให้ยกเลิกความในข้อ 6 แห่งกฎกระทรวง (พ.ศ. 2504)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 39 ซึ่งแก้ไขเพิ่มเติมโดยกฎกระทรวง (พ.ศ. 2513)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่ 45และให้ใช้ความต่อไปนี้แทน `ข้อ 6เครื่องแบบนักเรียนนายร้อยและนักเรียนนายทหารแผนที่ มี 8 ชนิด(1) เครื่องแบบปกติขาว(2) เครื่องแบบปกติกากีแกมเขียวคอแบะ(3) เครื่องแบบปกติกากีแกมเขียวคอพับ(4) เครื่องแบบฝึก(5) เครื่องแบบสนาม(6) เครื่องแบบครึ่งยศ(7) เครื่องแบบเต็มยศ(8) เครื่องแบบสโมสร(1) เครื่องแบบปกติขาว ประกอบด้วย(ก) หมวกทรงหม้อตาลสีขาว(ข) เสื้อชั้นนอกคอปิดสีขาว(ค) กางเกงขายาวสีขาว(ง) รองเท้าหุ้มส้นหรือหรือเท้าหุ้มข้อหนังสีดำ(2) เครื่องแบบปกติกากีแกมเขียวคอแบะ ประกอบด้วย(ก) หมวกทรงหม้อตาลสีกากีแกมเขียวหรือหมวกหนีบสีกากีแกมเขียว(ข) เสื้อชั้นนอกคอแบะสีกากีแกมเขียว(ค) กางเกงขายาวสีกากีแกมเขียวแบบปกติ(ง) รองเท้าหุ้มส้นหรือรองเท้าหุ้มข้อหนังสีดำ(3) เครื่องแบบปกติกากีแกมเขียวคอพับ ประกอบด้วย(ก) หมวกทรงหม้อตาลสีกากีแกมเขียวหรือหมวกหนีบสีกากีแกมเขียว(ข) เสื้อคอพับสีกากีแกมเขียว(ค) กางเกงขายาวสีกากีแกมเขียวแบบปกติ(ง) เข็มขัดด้ายถักสีกากีแกมเขียว(จ) รองเท้าหุ้มส้นหรือรองเท้าหุ้มข้อหนังสีดำ(4) เครื่องแบบฝึก ประกอบด้วย(ก) หมวกแก๊ปทรงอ่อนสีกากีแกมเขียวหรือหมวกเหล็กสีกากีแกมเขียว(ข) เสื้อคอเปิดสีกากีแกมเขียว(ค) กางเกงขายาวสีกากีแกมเขียวแบบฝึก(ง) เข็มขัดด้ายถักสีกากีแกมเขียว(จ) รองเท้าสูงครึ่งน่องหนังสีดำ(5) เครื่องแบบสนาม เช่นเดียวกับแบบฝึกและให้ใช้เครื่องสนามประกอบด้วย(6) เครื่องแบบครึ่งยศ ประกอบด้วย(ก) หมวกยอด เว้นแต่นักเรียนนายทหาร แผนที่ให้ใช้หมวกทรงหม้อตาลสีขาว(ข) เสื้อชั้นนอกคอปิดสีขาว(ค) กางเกงแถบ(ง) คันชีพ และเข็มขัดหนังสีแดง เว้นแต่นักเรียนนายทหารแผนที่ให้ใช้เข็มขัดหนังสีขาวไม่ใช้คันชีพ(จ) รองเท้าหุ้มข้อหนังสีดำ(ฉ) ถุงมือสีขาว(7) เครื่องแบบเต็มยศ เช่นเดียวกับเครื่องแบบครึ่งยศเว้นแต่นักเรียนนายร้อยให้ใช้หมวกยอดมีพู่ เสื้อชั้นนอกคอปิดสีขาว มีปลอกคอและปลอกข้อมือ(8) เครื่องแบบสโมสร เช่นเดียวกับเครื่องแบบปกติขาว เว้นแต่ให้ใช้กางเกงแถบ'ข้อ 2 ให้ยกเลิกความใน (4) ของข้อ 11 แห่งกฎกระทรวง (พ.ศ. 2504) ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 45และให้ใช้ความต่อไปนี้แทน `(4)เสื้อชั้นนอกคอปิดสีขาว มีตะเข็บหลัง 4 ตะเข็บที่แนวอกมีดุมโลหะสีทองขนาดใหญ่ 5ดุมด้านหน้ามีกระเป๋าบนและล่างข้างละ 2 กระเป๋า เป็นกระเป๋าเจาะกระเป๋าบนมีปกรูปมนชายกลางแหลมกระเป๋าล่างไม่มีปก สำหรับนายทหารประทวนชั้นนายสิบนักเรียนนายสิบและพลทหารมีอินทรธนูอ่อนขัดดุมโลหะสีทองขนาดเล็กข้างละ 1 ดุม สำหรับนายทหารชั้นสัญญาบัตรนักเรียนนายทหารและนายทหารประทวนชั้นจ่านายสิบ ใช้อินทรธนูแข็งเฉพาะนักเรียนนายร้อยเมื่อแต่งเครื่องแบบครึ่งยศหรือเครื่องแบบเต็มยศให้มีกรีทองเหลืองที่บั้นเอวเสื้อทั้ง 2 ข้างนายทหารสัญญาบัตรสังกัดกรมนักเรียนนายร้อย โรงเรียนนายร้อยพระจุลจอมเกล้าและนักเรียนนายร้อยเมื่อแต่งเครื่องแบบเต็มยศให้มีปลอกคอเสื้อและปลอกข้อมือเสื้อทำด้วยสักหลาดสีแดง ลักษณะดังนี้นักเรียนนายร้อย ที่ปลายปลอกคอโดยรอบ มีแถบไหมทองกว้าง 1 ซม. และรอบนอกแถบมีลวดไหมทองขด กว้าง 0.5 ซม. ที่ต้นปลอกข้อมือโดยรอบมีแถบไหมทอง กว้าง1 ซม. 1แถบ ด้านนอกของแถบมีลวดไหมทองขด กว้าง 0.5 ซม.ที่ปลอกข้อมือด้านนอกใต้แถบทั้ง 2 ข้าง มีอักษรพระปรมาภิไธยย่อภปร ภายใต้พระมหามงกุฎ ทำด้วยโลหะสีทองนายดาบและนายทหารสัญญาบัตรชั้นนายร้อยที่ปลายปลอกคอและที่ต้นปลอกคอโดยรอบมีแถบไหมทองกว้าง 1 ซม. ริมนอกของแถบไหมทองด้านปลายปลอกคอ มีลวดไหมทองขด กว้าง0.5 ซม.ที่ต้นปลอกข้อมือโดยรอบมีแถบไหมทอง 2 แถบ กว้างแถบละ 1 ซม. ห่างกัน 1 ซม. ด้านนอกของแถบไหมทองทั้ง2 แถบ มีลวดไหมทองขด กว้าง 0.5ซม.ที่ปลอกข้อมือด้านนอกใต้แถบทั้ง 2 ข้าง มีอักษรพระปรมาภิไธยย่อ ภปร ภายใต้พระมหามงกุฎ ทำด้วยโลหะสีทองนายทหารสัญญาบัตรชั้นนายพันขึ้นไป ที่ปลายปลอกคอและที่ต้นปลอกคอโดยรอบมีแถบไหมทองกว้างแถบละ 1 ซม. และถัดจากแถบไหมทองด้านปลายปลอกคอเข้ามา 0.5ซม.มีแถบไหมทอง กว้าง0.5 ซม.อีก 1 แถบริมนอกของแถบไหมทองด้านปลายปลอกคอมีลวดไหมทองขด กว้าง 0.5 ซม. ที่ต้นปลอกข้อมือโดยรอบมีแถบไหมทอง 3 แถบ แถบริม 2 แถบ กว้างแถบละ1 ซม.แถบกลาง กว้าง0.5 ซม. ห่างกัน 0.5 ซม.ริมนอกของแถบไหมทองมีลวดไหมทองขดกว้าง 0.5 ซม. ที่ปลอกข้อมือด้านนอกใต้แถบทั้ง 2 ข้าง มีอักษรพระปรมาภิไธยย่อ ภปรภายใต้พระมหามงกุฎ ทำด้วยโลหะสีทอง'ข้อ 3 ให้ยกเลิกความใน (4) ของข้อ 13 แห่งกฎกระทรวง (พ.ศ. 2504)ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง (พ.ศ. 2513)ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบกฉบับที่ 45และให้ใช้ความต่อไปนี้แทน `(4)เข็มขัดหนังสีแดง กว้าง 4.5 ซม. มีแถบไหมทองกว้าง 1 ซม. อยู่ตอนกลางและแถบไหมทอง กว้าง 0.5 ซม.อยู่ตอนริมทั้ง 2 ข้างหัวเข็มขัดมีลักษณะเช่นเดียวกับหัวเข็มขัดหนังสีขาว เว้นแต่มีขนาด 4.5 ซม.และมีรูปตราแผ่นดินดุนนูนอยู่ตรงกลางหัวเข็มขัดเข็มขัดแบบนี้ใช้คาดทับเสื้อชั้นนอกคอปิดสีขาวของนักเรียนนายร้อยเมื่อแต่งเครื่องแบบครึ่งยศหรือเครื่องแบบเต็มยศกับให้มีซองดาบปลายปืนทำด้วยหนังสีขาวในโอกาสที่ถือปืนประกอบด้วย'ข้อ 4 ให้ยกเลิกความใน (1) ของข้อ 17 แห่งกฎกระทรวง (พ.ศ. 2504)ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง (พ.ศ. 2513)ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่45และให้ใช้ความต่อไปนี้แทน `(1)กระบี่นักเรียนนายร้อยและนักเรียนนายทหารแผนที่ยาวประมาณ 40 ซม. ปลายด้ามเป็นรูปหัวช้าง และกระบังทำด้วยโลหะสีทอง ฝักทำด้วยโลหะสีเงินตอนต้นของฝักและปลายฝักหุ้มด้วยโลหะสีทองมีห่วง 2 ห่วง ทำด้วยโลหะสีทองมีสายกระบี่ 2 สาย กว้างสายละ2 ซม.ทำด้วยหนังสีดำ ใช้เมื่อแต่งเครื่องแบบปกติขาว เครื่องแบบปกติกากีแกมเขียวคอแบะเครื่องแบบสโมสรหรือเครื่องแบบกันหนาว'ให้ไว้ ณ วันที่ 11 ตุลาคม พ.ศ. 2517พลเอก ครวญ สุทธานินทร์รัฐมนตรีว่าการกระทรวงกลาโหมหมายเหตุ:-เหตุผลในการประกาศใช้กฎกระทรวงฉบับนี้ คือเนื่องจากกฎกระทรวง (พ.ศ. 2504) ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 39ซึ่งแก้ไขเพิ่มเติมโดยกฎกระทรวง (พ.ศ. 2513)ออกตามความในพระราชบัญญัติเครื่องแบบทหารพุทธศักราช 2477 ว่าด้วยเครื่องแบบทหารบก ฉบับที่ 45กำหนดการแต่งกายของนักเรียนนายร้อยและนักเรียนนายทหารแผนที่ไว้ยังไม่เหมาะสมกับกาลสมัยสมควรแก้ไขเพิ่มเติมกฎกระทรวงดังกล่าวให้เหมาะสมยิ่งขึ้น จึงจำเป็นต้องออกกฎกระทรวงฉบับนี้